31979R0309
L 042/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 309/79 НА КОМИСИЯТА
от 16 февруари 1979 година
за изменение на Регламент (ЕИО) № 316/68 относно маркиране на свежи рязани цветя
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1) и по-специално член 4 от него,
като има предвид, че опитът е показал, че специалните разпоредби, отнасящи се до предлагането на пазара на свежи рязани цветя, изложени в приложение I към Регламент (ЕИО) № 316/68 на Съвета (2), последно изменен с Регламент (ЕИО) № 1155/76 (3), не отговарят повече на съвременните практики на продажба;
като има предвид, че посоченото приложение I следва съответно да се измени;
като има предвид, че предвидените в настоящия регламент мерки са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
Във второто тире на глава VII (Маркиране), параграф Г от приложение I към Регламент (ЕИО) 316/68, се добавя текстът „(по избор)“.
Член 2
Настоящият регламент влиза в сила на 1 март 1979 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 1979 година.